**13/2018. (VI. 25.) MÜK szabályzat  
a Magyar Ügyvédi Kamara Alapszabályának módosításáról**

A Magyar Ügyvédi Kamara küldöttgyűlése az ügyvédi tevékenységről szóló 2017. évi LXXVIII. törvény (a továbbiakban: Üttv.) 157. § (2) bekezdés d) pontja alapján az Üttv. 157. § (2) bekezdés d) pontjában foglalt feladatkörében eljárva

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat véleményének kikérésével,

a 2. pont tekintetében az Üttv. 156. § (3) bekezdése szerinti feladatkörében eljáró Országos Alkalmazott Ügyvédi Tagozat egyetértésével

a Magyar Ügyvédi Kamara Alapszabályát az alábbiak szerint módosítja:

# 1. A Magyar Ügyvédi Kamara Alapszabálya II. Fejezet II.1. pont a) alpontja helyébe a következő rendelkezés lép:

*(A Magyar Ügyvédi Kamara országos illetékességgel)*

„a) gondoskodik az ügyvédi tevékenység gyakorlására jogosultak jogainak védelméről, elősegíti a kötelezettségeik teljesítését, és ennek során részükre közvetlenül szolgáltatást nyújthat,”

# 2. A Magyar Ügyvédi Kamara Alapszabálya VI. Fejezet VI.2. pontja helyébe a következő rendelkezés lép:

„VI.2. Az országos kamarai jogtanácsosi tagozat húsz, az országos alkalmazott ügyvédi tagozat hat tagból áll. Az országos tagozat az elnökét tagjai közül maga választja meg.”

**3.** Ez az alapszabály-módosítás az igazságügyi miniszter jóváhagyását követően, a Magyar Ügyvédi Kamara honlapján történő közzétételét követő napon lép hatályba.

**Dr. Bánáti János Dr. Fekete Tamás  
 elnök főtitkár**